《医闾春望同李户部诸君子》
明代·许宗鲁

医闾登眺倚胡天，辽左封疆指顾全。
山势北来连靺鞈，海云东尽辨朝鲜。
岩花竞暖霏香云，塞草留春蔼翠烟。
公暇暂同淹永日，喜无烽火报甘泉。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。